Predsjednik Bush pozvao demokrate na suradnju (4/11/04) - 2004-11-04
Politički analitičari prognoziraju promjene u sastavu vlade; očekuje se da će, među ostalima, otići ili će biti raspoređeni na drugi po
Predsjednik George Bush održao održao je konferenciju za tisak na kojoj je pozvao demokrate da suradjuju u ostvarivanju ciljeva zajedničkih nacionalnih ciljeva. Glasnogovornik Bijele kuće izjavio je da predsjednik nije zatražio ostavku niti jednog od ministara. Politički analitičari međutim prognoziraju promjene – očekuje se da će otići ili će biti raspoređeni na drugi položaj sljedeći visoki dužnosnici – Condi Rice, predsjednikova savjetnica za nacionalnu sigurnost, državni tajnik Colin Powell te ministar pravosuđa John Ashcroft. ****** Predsjedniku Bushu stižu čestitke iz cijelog svijeta, na izbornoj pobjedi. Australski premijer John Howard – jedan od najpostojanijih američkih saveznika u Iraku – izjavio je da pobjeda predsjednika Busha predstavlja i pobjedu u ratu protiv terorizma. Britanski premijer Tony Blair smatra da drugi mandat predsjednika Busha dolazi u ključnom trenutku za – kako je naveo – prodijeljeni i nesigurni svijet. Čestitke su stigle i od čelnika Francuske i Njemačke, kao i predsjednika Rusije. Predsjednik Vladimir Putin izjavio je povodom pobjede Georgea Busha da je to "dokaz da Amerikanci nisu podlegli prijetnjama terorista". Glavni tajnik Ujedinjenih anroda, Kofi Annan je u svojoj čestitci naveod a su prekjučerašnji izbori u Americi predstavljali impresivnu demonstraciju kako funkcionira demokratski sustav. ****** U Senatu Sjedinjenih Država, uskoro će doći do smjene u čelništvu Demokratske stranke. Thomasa Daschlea, koji je izgubio na izborima, zamijenit će kako se čini senator iz Nevade, Harry Reid. U novom sazivu Senata, bit će 44 demokrata, 55 republikanaca i jedan neovisni član, koji uglavnom glasa sa oporbenim demokratima. ****** Iz Sjedinjenih Država također i vijest da je sastav Vrhovnog suda kritizirao republikanski senator koji će vjerojatno u sljedećim mjesecima biti na čelu senatskog odbora koji potvrđuje nove članove tog najvišeg sudskog tijela. Senator Arlen Specter izjavio je da danas u Vrhovnom sudu ne sjede ljudi takvog formata kao što su bili suci u prošlosti. Sastav Vrhovnog suda posljednjih je tjedana jedna od glavnih tema domaće političke scene u Americi jer je javljeno da njegov predsjednik William Rehnquist boluje od raka.